Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: alapján kiemelkedően közhasznú szervezet, tekintettel arra, hogy a felsőoktatásról szóló 1993. évi LXXX. törvény
Paragraph Index: 115

5. A Közalapítvány vagyona 5.1. Az Alapító a Közalapítvány induló vagyonaként a bírósági nyilvántartásba vételt követő 30 napon belül a Közalapítvány számlájára egy összegben átad 200 millió forintot. Az Alapító a közalapítványi célok megvalósítása, illetve a folyamatos működés biztosítása érdekében a Közalapítványt minden évben az éves költségvetésből támogatásban részesíti. 5.2. A Közalapítvány nyitott, ahhoz bármely hazai vagy külföldi természetes vagy jogi személy, illetve jogi személyiséggel nem rendelkező szervezet pénzbeli vagy természetbeni adománnyal, vagyonrendeléssel csatlakozhat. A csatlakozás elfogadásáról vagy visszautasításáról a Kuratórium dönt. 5.3. A konvertibilis devizában, valutában történő befizetések devizaszámlán helyezendők el, s a devizajogszabályokban foglaltaknak megfelelően használhatók fel. 2001/8. szám

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes